stanford-oval/wikipedia huggingface dataset:
Sakon Yamamoto
Tulokset kilpailuttain > Formula E

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Amlin Aguri | BEI   | PUT   | PDE   | BNA   | MIA   | LBH   | MON   | BER   | MOS   | LON Kesk. | LON Kesk. | 0 | 35. |
Aiheesta muualla

Kuvia tai muita tiedostoja aiheesta Sakon Yamamoto Wikimedia Commonsissa
Kotisivut englanniksi
Yamamoto Super Agurin ratissa.
Yamamoto Spykerilla.
Yamamoto kotiyleisön edessä Japanin GP:ssä 2010 Hispania Racing-tallin autolla.
Håkan Ringbom

Håkan Erik Ringbom (25. toukokuuta 1936 Turku – 13. toukokuuta 2015 Maarianhamina) oli suomalainen (suomenruotsalainen) professori ja kielitieteilijä. Hän tarkasteli väitöskirjassaan muinaisenglantilaista runoutta ja sen kerrontatekniikoita. Lidäksi hän tutki George Orwellin esseetyyliä ja hyödynsi jopa tilastollisia menetelmiä. Uransa jälkipuoliskolla hän oli kiinnostunut kielenoppimisesta, varsinkin äidinkielen vaikutuksesta uuden kielen omaksumiseen.
Ringbom toimi Åbo Akademin englannin kielen ja englantilaisen kirjallisuuden apulaisprofessorina vuodet 1974–1998 ja professorina 1998–2001.
Hänen oli naimisissa taidehistorioitsija Åsa Ringbomin kanssa (1965-).
Teoksia

Studies in the narrative technique of Beowulf and Lawman's Brut. Väitöskirja. Acta Academiae Aboensis. Ser. A 36: 2. Åbo akademi, Åbo 1968.
George Orwell as essayist: A stylistic study. Acta Academiae Aboensis. Series A, Humaniora 44,2. Åbo akademi, Åbo 1973.
Åbo lawn-tennis klubb r.f. 1903-1978. Åbo Lawn-Tennis Klubb, Åbo 1978.
The role of the first language in foreign language training. Multilingual matters 34. Clevedon, Philadelphia (Pa.) 1987.
Åbo Lawn-Tennis Klubb r.f.: 100-års festskrift 1903-2003. Åbo Lawn-Tennis Klubb, Åbo 2003.
Toimitustöitä

Style and text: Studies presented to Nils Erik Enkvist. Editorial committee Håkan Ringbom et al. Språkförlaget Skriptor, Stockholm - Åbo akademi, Åbo 1975.
Föredrag vid konferensen om kontrastiv lingvistik och felanalys Stockholm & Åbo 7-8 februari 1977 - Papers from the conference on Contrastive Linguistics and Error Analysis Stockholm & Åbo, 7-8 February 1977. Edited by Rolf Palmberg and Håkan Ringbom. Meddelanden från Stiftelsens för Åbo akademi forskningsinstitut nr 19. Åbo 1977.
Psycholinguistics and foreign language learning: Papers from a conference held in Stockholm and Åbo October 25-26, 1982. Edited by Håkan Ringbom. Meddelanden från Stiftelsens för Åbo akademi forskningsinstitut nr 86. Åbo 1983.
Proceedings from the Second Nordic Conference for English Studies, Hanasaari - Hanaholmen, 19-21 May, 1983. Edited by Håkan Ringbom and Matti Rissanen. Meddelanden från Stiftelsens för Åbo akademi forskningsinstitut nr 92. Åbo 1984.
Foreign language learning and bilingualism. Meddelanden från Stiftelsens för Åbo akademi forskningsinstitut nr 105. Åbo 1985.
Near-native proficiency in English. Edited by Håkan Ringbom. English Department publications / Åbo Akademi University 1. Åbo 1993.
Itas Diatec Trentino

| Itas Diatec Trentino |
| --- | --- |

Koko nimi:  Trentino Volley
Perustettu:  2000
Kenttä:  PalaTrento, Trento
– Kapasiteetti:  4 200 istumapaikkaa
Puheenjohtaja:   Diego Mosna
Valmentaja:   Radostin Stoytchev
Sarja:   Italian A1-liiga
Diatec Trentino on italialainen huippulentopallojoukkue, joka on hallitseva A1-liigan mestari vuodelta 2008. Italian mestaruus on seuran toistaiseksi historian kovin saatuvus. Trentinon joukkue perustettiin vuonna 2000. Joukkue pelaa ottelunsa viiden tuhannen katsojan Pala Trento hallissa.
Saavutukset

Italian mestaruus (4): 2007/2008, 2010/2011, 2012/2013, 2014/2015
Italian Cupin voitto (3): 2009/2010, 2011/2012, 2012/2013
Italian Supercupin voitto (2): 2011, 2013
Mestareiden liigan voitto (3): 2008/2009, 2009/2010, 2010/2011
Seurajoukkueiden maailmanmestaruuskilpailut voitto (4): 2009, 2010, 2011, 2012
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
ICS Vortex

| Simen Hestnæs |
| --- | --- |
 ICS Vortex Arcturuksen keikalla vuonna 2005.
Henkilötiedot
Syntynyt: 4. maaliskuuta 1974 (ikä 50)
Ammatti:  säveltäjä, muusikko
Muusikko
Taiteilijanimi:  ICS Vortex
Tyylilajit:  doom metal, avant-garde metal, black metal, sinfoninen black metal, melodinen black metal, folk metal, viikinkimetalli
Soittimet:  bassokitara, laulu, kitara, rummut, syntetisaattori, huilu
Yhtyeet:  Dimmu Borgir (1999-2009) Arcturus (1997, 2005-2007) Borknagar (1997–2000) Lamented Souls (1991-)
Levy-yhtiöt:  Century Media Records 
  [ Muokkaa Wikidatassa ] [ ohje ]  
ICS Vortex (oik. Simen Hestnæs, s. 4. maaliskuuta 1974 Oslo, Norja), tunnettu myös taiteilijanimellä ICS Vortex (tai vain Vortex), oli Dimmu Borgirin basisti ja taustalaulaja vuosina 1999–2009.
Simen Hestnæs tunnetaan paitsi puhtaasta ja korkeasta lauluäänestään, sekä siitä että hän on black metal -yhtye Borknagarin (1997–2000) ja avant garde metal -yhtyeen Arcturuksen solisti. Hän laulaa myös doom metal-yhtye Lamented Soulsissa. Syksyllä 2011 hän julkaisi ensimmäisen sooloalbuminsa Storm Seeker.
Puhtaan äänen käyttö varsinkin black metalissa perinteisessä mielessä on harvinaista, joten Hestnæs on tässä mielessä yksi harvoista puhdasta ääntä black metallissa käyttävistä muusikoista.
Hestnæs on naimisissa Nemi-sarjakuvan tekijän Lise Myhren kanssa, ja heillä on poika Storm, joka on syntynyt vuonna 2007.
In the Shadows

| ”In the Shadows” The Rasmus |
| --- | --- | --- |

Singlen tiedot
 Albumilta: Dead Letters
 Julkaistu: tammikuu 2003
 Tuottaja(t): Mikael Nord Andersson ja Martin Hansen
 Tyylilaji: alternative rock
 Kesto: 10.32
 Levy-yhtiö: Playground Music
The Rasmuksen muut singlet
| ”Heartbreaker / Days” 2001 | ”In the Shadows” 2003 | ”In My Life” 2003 |
In the Shadows on suomalaisen rockyhtye The Rasmuksen single, joka julkaistiin Suomessa tammikuussa 2003. Se myi Suomessa kultaa. Se oli myös viidennen studioalbumin, Dead Lettersin, esittelykappale ja täten ensimmäinen single. Suomessa se nousi heti virallisen singlelistan ensimmäiselle sijalle. ”In the Shadows”, kuten muutkin Dead Lettersin kappaleet, nauhoitettiin Nord Studiosilla Tukholmassa. Kappale on myös elokuvan Pahat pojat soundtrackilla. Kappale kirjoitettiin soundcheckissä Vaasassa.
Kappale on The Rasmuksen toistaiseksi suurin hitti kansainvälisesti. Se on yltänyt muun muassa Ison-Britannian, jossa se myi 180 000 kappaletta, singlelistan kolmanneksi ja useiden maiden, kuten Saksan ja Uuden-Seelannin, singlelistan ensimmäiseksi. Kappaleen menestyksen ja levinneisyyden siivittämänä myös itse albumi Dead Letters löysi tiensä useiden maiden listojen kärkisijoille. Lisäksi ”In the Shadowsin” video oli MTV Europen soitetuin video.
Ranskassa ”In the Shadowsin” melodia on vuodesta 2006 lähtien ollut maan suosituimman talk show’n On n'est pas couché’n tunnusmusiikkina. Kappale on useana vuonna ollut eniten Teosto-korvauksia ulkomailta saanut suomalainen sävellys Sibeliuksen teoksia lukuun ottamatta.
Kappale on saavuttanut 100 miljoonan toiston rajan Spotifyssa.
Vuonna 2022 kappaleesta julkaistiin The Rasmuksen sekä Kalush Orchestran yhteinen versio nimeltä ”In The Shadows Of Ukraine”.
Musiikkivideot

Kappaleelle tehtiin neljä eri musiikkivideota.
Englannin/Yhdysvaltain versiossa yhtye esiintyy yleisön edessä sisätiloissa ja juonena näytetään nuorta naista, joka toimii korkea-arvoisempien ihmisten palvelijana. Häntä rangaistaan ankarasti hänelle sattuneesta vahingosta. Nainen näkee peilin läpi tulevaisuuteensa ja laulavan Lauri Ylösen, joka ojentaa tälle kätensä ja vetää hänet peilin läpi. Hän pääsee yleisön joukkoon yhtyeen eteen. Videon lopussa ihmiset tulevat naisen huoneelle, mutta näkevät vain tyhjän sängyn. Videon ohjasi Philipp Stölzt ja se kuvattiin Romaniassa.
CROW-versiossa The Rasmus soittaa lavalla valkoisessa huoneessa ilman yleisöä. Yhtyeen jäsenet saavat käsivarsiinsa mustat sulat, jotka lähtevät irti kertosäkeen tullessa. Myöhemmin ulkopuolella lentävät korpit rikkovat huoneessa olevat kapeat ikkunat ja lentävät yhtyeen ympärillä ja pian yksi korpeista rikkoo kattolampun, jolloin huoneeseen suihkuaa sähkökipinöitä. Lopussa yhtyeen jäsenet muuttuvat leijaleviksi suliksi. Video on ”In the Shadowsin” videoista tunnetuin ja se kuvattiin Tukholmassa. Sen ohjasivat Niclas Fronda ja Frederik Löfberg.
”Roistoversiossa” (Bandit version) yhtye esiintyy lavalla ja juonena näytetään jäsenien ryöstävän ja myöhemmin ajamassa autoa kasvot lähes kokonaan peittäviin päähineihin sonnustautuneina. Video kuvattiin Helsingissä lähinnä Pahojen poikien soundtrackia varten ja sen ohjasi Finn Andersson.
Uudessa versiossa yhtye esiintyy lähes kokonaan valkoisessa huoneessa ilman yleisöä. Huoneessa on kuitenkin jonkin verran eriväristä valoistusta koristeena. Tässä videossa käytetään runsaasti ”peili”- eli ”mirror”-efektejä.
Kappalelista

In the Shadows
In the Shadows (revamped)
First Day of My Life (acoustic Live)
Intermediate Experimental Vehicle

IXV:n pudotustestimalli kellukkeiden ja laskuvarjon kera
Intermediate eXperimental Vehicle (IXV) on Esan kokeellinen avaruusalus, jolla testataan Maan ilmakehään paluun tekniikoita.
Hankkeen pääurakoitsija on NGL Prime SpA . 
Hanke on jatkoa hankkeille kuten CNES:in Pre-X ja ESA:n AREV (Atmospheric Reentry Experimental Vehicle).
Lento

Alus laukaistiin 11. helmikuuta 2015 kello 13.40 UTC Guayanan avaruuskeskuksesta Vega-raketilla. 100-minuuttinen alikiertoradan lento onnistui suunnitelmien mukaan ja alus laskeutui Tyyneen valtamereen.
Maksiminopeus 7700 m/s (27,720 km/h)
Lentomatka 7500 km
Maksimikorkeus 412 km
Aiheesta muualla

IXV Esan sivulla
ESA-tv lähetys lennosta
Ivan Rachůnek

| Ivan Rachůnek> Henkilötiedot |
| --- | --- |
Syntynyt: 6. heinäkuuta 1981 (ikä 43) Zlín, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  174 cm
Paino:  80 kg
Seura
Seura:  HC Košice
Sarja:  Tipsport Extraliga
Pelinumero:  24
Pelaajaura
Pääsarjaura:  1998–
Aik. seurat:  HC Zlín (ČEL) HC České Budějovice (ČEL) HC Znojmo (ČEL) HC Sparta Praha (ČEL) HC Red Ice (NLB) Sport (SML)
NHL-varaus:  187. varaus, 1999 Tampa Bay Lightning
Ivan Rachůnek (s. 6. heinäkuuta 1981 Zlín, Tšekkoslovakia) on tšekkiläinen jääkiekkoilija, joka pelaa Slovakian Extraligan HC Košicessa.
Ura > Seuraura

Rachůnek on HC Zlínin kasvatti. Hän voitti kaudella 1998–1999 Tšekin A-juniorisarja Extraliga juniorůn maalipörssin ja sijoittui pistepörssissä toiseksi HC Vsetínin Radim Kucharczykin jälkeen tehoilla 37+22=59. Rachůnek debytoi samalla kaudella myös Extraligassa, jossa hän pelasi neljä runkosarjaottelua ilman tehopisteitä. Tampa Bay Lightning varasi Rachůnekin seitsemännellä kierroksella 187. pelaajana NHL:n varaustilaisuudessa 1999. Samana kesänä myös OHL-joukkue Windsor Spitfires varasi hänet 19. pelaajana CHL:n varaustilaisuudessa. Rachůnek aloitti joukkueessa kauden 1999–2000, mutta palasi kuitenkin kesken kauden Zlíniin, jossa hän pelasi loppukaudella viisi Extraliga-ottelua tehden yhden syöttöpisteen.
Varsinaisella Extraligan tulokaskaudellaan 2000–2001 Rachůnek teki 50 runkosarjaottelussa tehot 8+9=17 sekä kuudessa playoff-ottelussa yhden maalin. Hän keräsi runkosarjassa myös 93 jäähyminuuttia, joilla Rachůnek jakoi Extraligan jäähypörssin kymmenennen sijan HC Slavia Prahan Jan Kloboučekin ja HC Karlovy Varyn Normunds Sējējsin kanssa. Kaudella 2001–2002 hän keräsi liigan yhden kauden jäähyennätyksensä 141 minuutillaan, joilla Rachůnek sijoittui jäähypörssissä viidenneksi. Kaudeksi 2003–2004 hän siirtyi Zlínistä HC České Budějoviceen ja kaudeksi 2004–2005 HC Znojmoon.
Kaudeksi 2005–2006 Rachůnek palasi taas Zlíniin, jonka toiseksi paras maalintekijä ja kolmanneksi paras pistemies hän oli tehoilla 13+12=25. Kaudella 2006–2007 Rachůnek oli joukkueen toiseksi paras pistemies Petr Leškan jälkeen tehoilla 14+14=28 ja kaudella 2007–2008 taas Zlínin toiseksi paras maalintekijä ja kolmanneksi paras pistemies. Kaudella 2010–2011 hän teki Extraligan yhden kauden piste-ennätyksensä tehoilla 17=17=34, joilla Rachůnek oli joukkueen kolmanneksi paras pistemies.
Rachůnek siirtyi kaudeksi 2011–2012 yhtä aikaa pikkuveljensä Tomášin kanssa HC Sparta Prahaan. Ivanin sopimus oli kolmivuotinen. Spartassa vietettyjen vuosien jälkeen Rachůnek aloitti kauden 2014–2015 kuukauden mittaisella sopimuksella Sveitsin toiseksi korkeimmalla sarjatasolla National League B -joukkue HC Red Icessa. Hän pelasi siellä kuusi ottelua tehden yhtä monta tehopistettä, jonka jälkeen Rachůnek siirtyi lokakuussa 2014 loppukauden kattavalla ja kuuden ottelun try-outin sisältäneellä sopimuksella SM-liigan nousijajoukkue Vaasan Sportiin. Hän teki kuudessa pelaamassaan ottelussaan kaksi syöttöpistettä, mutta Rachůnekin koejakso ei kuitenkaan tuottanut jatkosopimusta. Marraskuussa 2014 hän siirtyi loppukauden kattaneella sopimuksella Slovakian Extraligan HC Košiceen. Rachůnek voitti kauden päätteeksi Slovakian-mestaruuden.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Venäjä 2001 | jääkiekko |  |
Rachůnek pelasi alle 20-vuotiaiden MM-kilpailuissa vuonna 2001, jolloin hän voitti maailmanmestaruuden. Rachůnek pelasi myös alle 18-vuotiaiden MM-kilpailuissa vuonna 1999. Tšekin A-maajoukkueessa hän on pelannut yhteensä 47 ottelua tehopistein 4+7=11. Rachůnek teki A-maajoukkuedebyyttinsä 31. elokuuta 2006 Česká pojišťovna Cupin avausottelussa Liberecissä Suomea vastaan. Hänen ensimmäinen A-maajoukkuemaalinsa syntyi 19. joulukuuta 2010 Channel One Cupissa Moskovassa Ruotsia vastaan.
Muuta

Rachůnekin isoveli Karel pelasi omalla urallaan puolustajana yli 300 NHL-ottelua ja kuului Tšekin vuoden 2010 maailmanmestarijoukkueeseen. Hän kuoli Lokomotiv Jaroslavlin lento-onnettomuudessa syyskuussa 2011. Heidän pikkuveljensä Tomáš pelaa Extraliga-joukkue HC Karlovy Varyssä.
JOVIAL

| JOVIAL |
| --- | --- |
Julkaistu:  1959
Kehittäjä:  Jules Schwartz
Vaikutteet:  ALGOL 58
JOVIAL on korkea-asteinen ALGOLin kaltainen ohjelmointikieli, joka on erikoistunut sulautettujen järjestelmien ohjelmointiin. Kieli on kehitetty avioniikan ja muiden reaaliaikajärjestelmien ohjelmointiin.
Kielen on kehittänyt Jules Schwartz vuonna 1959. Kieli on ollut laajalti käytössä sotilasjärjestelmien kehityksessä.
Esimerkki

Esimerkkiohjelma:
PROC FACTORIAL(ARG) U;
    BEGIN
    ITEM ARG U;
    ITEM TEMP U;
    TEMP = 1;
    FOR I:2 BY 1 WHILE I<=ARG;
        TEMP = TEMP*I;
    FACTORIAL = TEMP;
    END
Esimerkkifunktio saa yhden argumentin ARG (tyyppiä U) ja palauttaa paluuarvon samassa tyypissä.
Aiheesta muualla

Computer Programming Manual For The Jovial (J73) Language (Arkistoitu – Internet Archive) (englanniksi)
The development of JOVIAL (englanniksi)
A brief description of JOVIAL (englanniksi)
Ivan Rebroff

Ivan Rebroff
Ivan Rebroff (synt. Hans-Rolf Rippert 31. heinäkuuta 1931 Berliini – 27. helmikuuta 2008 Frankfurt) oli saksalainen laulaja, joka tuli tunnetuksi venäläisten kansanlaulujen esittäjänä ja musikaalista Viulunsoittaja katolla (1968). Hänellä oli laaja neljän ja puolen oktaavin ääniala. Rebroffin tavaramerkkejä olivat turkki, turkishattu, tuuhea parta ja kasakkahousut ja -paita. Hän teki uransa aikana 49 kultalevyä. Hän ei ollut koskaan naimisissa. Rebroff kuoli Frankfurtissa sairastettuaan pitkään.
Rebroff lauloi myös oopperamusiikkia, kevyttä klassista musiikkia ja kansanlauluja monista muista maista. Hän esitti yli 6000 konserttia uransa aikana. Pisin kiertue jonka Rebroff kävi läpi, oli kaksivuotinen jonka aikana hän esiintyi joka ikisenä päivänä.[lähde? ] Rebroff myös esiintyi 12 kertaa 14 päivän aikana.[lähde? ]
Diskografia > LP

Folk songs from Old Russia
Folk Songs from Old Russia II
Komm mit nach Hellas
Diskografia > Muuta tuotantoa

Tuntemattomina vuosina
Favourites from Mother Russia
Ivan Rebroff (Includes Lara's Theme and other Popular Melodies)
1968
Folk Songs from Old Russia (Volksweisen aus dem alten Russland)
Folk Songs from Old Russia Volume II (Volksweisen aus dem alten Russland 2)
Original russische Liebeslieder
Na Sdarowje (Ivan laulaa Vodkasta ja Viinistä)
Slawische Seele (Compilation album shared with Tatjana Ivanow & Dunja Rajter)
1969
Abendglocken (Compilation)
A Festive Christmas (Festliche Weihnacht re-issue)
A Russian Christmas (English version of Russische Weihnacht?)
Beim Klang der Balalaika, Au son des Balalaikas (French version of Beim *Klang der Balalaika)
Favourites from Mother Russia
Festliche Weihnacht (with Regensburger Domspatzen - Boys' Choir)
Ivan Rebroff Sing vir Ons (Ivan sings 12 songs in Afrikaans-Golden Disk Award)
Lara's Theme and Other Polpular Melodies (August 1969)
Na Sdarowje (Sings about Vodka and Wine)
Russische Party ("Live" album)
Russische Weihnacht mit Ivan Rebroff
Un Violon sur le toit (Soundtrack of French production of Fiddler on the Roof)
1970
Festliche Weihnacht (with Regensburger Domspatzen Youth Choir)
Ivan Rebroff (Compilation?)
Kosaken müssen reiten (German language versions)
Somewhere My Love (English language versions)
1971
The Best of Ivan Rebroff (Compilation)
Ivan Rebroff Sing vir Ons (South African Album-Gold Disk Award)
Vir Jou Suid-Afrika (South African album - 1969)
Ivan Rebroff (Opera)
Kalinka (Soundtrack from L'Homme qui vient de la Nuit)
Mein Russland, Du bist schön (German language versions)
Starportrait (Compilation)
Zwischen Donau und Don (with Dunja Rajter)
1972
Erinnerungen an Russland (Russian language versions)
The Best of Ivan Rebroff Volume II (Compilation)
1973
Lieder der Welt (Folk songs from around the world)
Mein Altes Russland (lushly arranged Russian folk songs)
25 Greatest Russian Melodies (Compilation with Tatiana Ivanov (2 duets))
20 Greatest Hits (Compilation)
1974
Russische Party 2 ("Live" album)
1975
Ivan Rebroff at Carnegie Hall (Live at Carnegie Hall)
Reich Mir Die Hand
Russische Lieder Von Liebe und Tod
1977
Midnight in Moscow (Russian language versions)
Komm mit nach Hellas (German language versions of Greek songs)
1978
Mitternacht in Moskau (German version of Midnight in Moscow)
1979
Ave Maria
Die Ivan Rebroff Versameling (Compilation of South African tracks)
1980
Zauber einer großen Stimme — 20 unvergängliche Welterfolge
Zauber einer großen Stimme — Seine größten Welterfolge
Die schönsten Lieder dieser Welt (Ivan Rebroff singt 20 unvergängliche Melodien)
Katharina und Potemkin (TV Musikaali/Operetti)
Diskografia > CD tuotanto

2002
Meine Reise um die Welt
The Great Ivan Rebroff
2003
Seine Größten Welterfolge
Best of Ivan Rebroff
Golden Stars
ICN Business School

ICN Business School on eurooppalainen kauppakorkeakoulu, joka toimii La Défensessa, Berliinissä, Nürnbergssa, ja Nancyssa. ICN perustettiin Ranskassa vuonna 1905.
Vuonna 2019 ICN oli kuudeskymmenesyhdeksäs Financial Timesin Euroopan kauppakorkeakoulujen rankinglistalla.
ICN on kansainvälinen kolmoisakkreditointi (AMBA, EQUIS ja AACSB). Koulun merkittäviin alumneihin lukeutuvat muun muassa Nicolas Thévenin (Ranskan katolinen arkkipiispa) ja Masséré Touré (Norsunluurannikon poliitikko).
Aiheesta muualla

Virallinen kotisivu
Ingrid Almqvist

| Ingrid Almqvist |
| --- | --- |
 Almqvist vuoden 1950 aikoihin.
Henkilötiedot
Koko nimi:  Ingrid Margareta Almqvist
Syntynyt: 10. lokakuuta 1927 
Kansalaisuus:   Ruotsi
Yleisurheilija
Pituus:  162 cm
Paino:  57 kg
Laji:  keihäänheitto
Ingrid Margareta Almqvist (10. lokakuuta 1927 Göteborg – 9. marraskuuta 2017 Göteborg) oli ruotsalainen keihäänheittäjä ja käsipalloilija.
Almqvist kilpaili urallaan kolmissa kesäolympialaisissa: Lontoossa 1948 hän sijoittui kymmenenneksi, Melbournessa 1956 viidenneksi ja Roomassa 1960 14:nneksi karsiutuen ensimmäisenä loppukilpailusta. Hän osallistui myös vuosien 1950, 1954 ja 1958 EM-kilpailuihin. Almqvistin ennätys oli vuonna 1964 heitetty 52,32 metriä. Hän voitti yhteensä 15 Ruotsin mestaruutta (1947, 1949–1952, 1954–1958 ja 1960–1964) ja heitti 16 kertaa Ruotsin ennätyksen. Käsipallossa Almqvist pelasi 1950-luvulla Ruotsin maajoukkueessa 11 ottelua, ja hän oli myös kansallisen tason miekkailija. Almqvist kuoli Göteborgissa 90-vuotiaana 9. marraskuuta 2017.
Aiheesta muualla

Kuvia tai muita tiedostoja aiheesta Ingrid Almqvist Wikimedia Commonsissa
Ingrid Almqvist Kansainvälinen olympiakomitea. (englanniksi)
Sirkka Rikka

Sirkka Virginia Rikka (myöh. Vainonen, 4. heinäkuuta 1912 Michigan, Yhdysvallat – 20. tammikuuta 2002 Kankaanpää) oli Neuvostoliitossa kuuluisaksi noussut amerikansuomalaistaustainen laulaja.
Sirkka Rikka syntyi amerikansuomalaiseen perheeseen Michiganin osavaltiossa Yhdysvalloissa 1912. Hän työskenteli nuoruudessaan muun muassa tavaratalossa ja vaatemallina. 1930-luvun laman aikaan irtisanottu Rikka muutti suomalaistaustaisen miehensä Aarne Rikan kanssa yleisen muuttoliikkeen houkuttelemana Neuvostoliittoon vuonna 1932. Sirkka Rikka opiskeli lääketiedettä, mutta äänialaltaan koloratuurisopraanon Rikan kyvyt huomattiin ja hänet kiinnitettiin neuvostokarjalaiseen kansanmusiikkiin erikoistuneeseen Kantele-yhtyeeseen.
Sirkka Rikka lauloi muun muassa suomenkielisiä, karjalankielisiä, venäjänkielisiä, englanninkielisiä, saksankielisiä ja ranskankielisiä kappaleita. Hänen äänensä taipui myös ooppera-aarioihin.
JNT

JNT (Pietarsaaren Seudun Puhelin Oy, ruots. Jakobstadsnejdens Telefon Ab) on tietoliikenneyritys. Yhtiön toiminta-alue on Pohjanmaa.
Historia

JNT  perustettiin Pietarsaaressa vuonna 1887 Wilhelm Schaumanin aloitteesta. Vain 11 vuotta aikaisemmin Alexander Graham Bell oli jättänyt ensimmäisen puhelinlaitteensa patentin. Tekniikka, josta lähdettiin, rakentui L.M. Ericssonin tekniikkaan ja 9. elokuuta samana vuonna soitettiin ensimmäinen puhelu. Aluksi yhtiöllä oli 13 tilaajaa, mm. liikemiehet, Otto Malm, Felix Malm, Wilhelm Schauman, John Blomström, Eliel Ervast ja Victor Schauman.  Svenolof Karlsson käsittelee tätä historiikissaan.
JNT panosti jo aikaisin internetpalveluihin. Jo vuonna 1995 aloitettiin ISP-toiminta tytäryhtiö Multi.fi Finlandin kautta. Ensimmäisten internetasiakkaiden joukossa olivat Uudenkaarlepyyn kaupunki ja JT (nykyinen Österbottens Tidning). JNT on myös Multi.fi:n ajalta jäsen Ficixissä.
Toiminta

Nykyään puhelintekniikka rakentuu enimmäkseen Cisco Systemsin IP-pohjaiseen tekniikkaan. Tämä koskee sekä keskustekniikkaa, yritysvaihteita että kuluttajille tarkoitettuja loppuvarusteita (puhelimia). JNT tarjoaa tuotteita ja palveluita koko telekom-sektorilla sekä yksityisille että yrityksille koko Pohjanmaalla.
Puhelin- ja internetpalvelujen lisäksi yhtiö tarjoaa asiakkailleen myös TV-, kaapeli-TV- ja IPTV-palveluja. Kaapeli-TV-tekniikan puitteissa yhteistyötä tehdään Anvian kanssa, kun taas IPTV-puolella yhteistyökumppanina on Ålcom Ahvenanmaalta. IPTV-palvelua myydään nimellä Multi-TV.
JNT on alueellaan eniten kuituliittymiä rakentanut operaattori (FTTH).
Kuten monet Suomen alueelliset, itsenäiset telekom-operaattorit, myös JNT kuuluu yhteistyöorganisaatio Finnetiin.
Sisupisara

Sisupisara on tunnus, jonka avulla kerättiin varoja Suomen olympiajoukkueen hyväksi vuoden 1972 Sapporon ja Münchenin olympiakisoihin.
Pisaranmuotoisessa tunnuksessa on nyrkkiin puristettu käsi, jossa on vuosiluku 72 sekä olympiarenkaat. Sisupisaran on suunnitellut taiteilija Osmo Pasanen ja se julkaistiin 31. elokuuta 1970. 
Tunnuksella varustettuja tuotteita oli myynnissä vuosina 1971 ja 1972.
Jalkapallon Mestaruussarjan karsintasarja 1943

| Mestaruussarjan karsintasarja 1943 |
| --- | --- |
Joukkueet:  6
Ajankohta:  23. toukokuuta− 4. heinäkuuta
Mitalistit:  
–  Kultaa:  MKV
–  Hopeaa:  KIF
Ottelut:  15
Jalkapallon Mestaruussarjan karsintasarja 1943 pelattiin ennen Mestaruussarjan kauden 1943–44 alkua. Karsintasarjaan osallistuivat Mestaruussarjan kauden 1940–41 kolme viimeistä joukkuetta Toverit, KIF ja HPS sekä Helsingin Kullervo, Kotkan Työväen Palloilijat (KTP) ja Maarian Kisa-Veikot (MKV) TUL:sta. Yksinkertaisen sarjan kaksi parasta pääsivät Mestaruussarjaan kaudeksi 1943–44.